  Россиысь капчи атлетикая федерацилэн пресс-службаез Анжелика Тихонова корреспондент Удмуртиысь спортсменъёс Сочиын Спорт амалэн ветлонъя командаен огъяросси ӵошатсконъёсын вить медаль басьтӥзы. Вожвылъяськонъёс 31-тӥ толшоре – 1-тӥ тулыспалэ ортчизы. Со сярысь Россиысь капчи атлетикая федерацилэн пресс-службаез ивортӥз. Воргоронъёс пӧлын 35 иськеме ветлонын Алнаш ёросысь Сергей Шарыпов кыкетӥ луиз (2:30:00 дыр ӵоже дистанциез ортчиз), куинетӥ – Сарапул ёросысь Александр Гарин (2:30:25). Нош нырысетӥ интыез Мордовиысь Сергей Кожевников басьтӥз (2:27:16). Шаркан ёросысь пиос 20 иськеме ветлонын висъяськизы. Сергей Широбоков кыкетӥ луиз (1:18:36 дыр ӵоже дистанциез ортчиз), Антон Курбатов – куинетӥ (1:21:03). Нош нырысетӥ Челябинскысь спортсмен Василий Мизинов вуиз (1:17:47). Нылкышноос пӧлын зарни медаль Можгаысь Эльвира Чепарёва (Хасанова) басьтӥз (1:26:42). Кыкетӥ Мордовиысь Клавдия Иванова вуиз (1:27:47), куинетӥ – Москваысь Марина Новикова (1:28:11). Пусъём, Сергей Шарыпов, Александр Гарин но Сергей Широбоков кык элькун понна ӵошатско: Удмуртия но Мордовия. Нош Антон Курбатов но Эльвира Чепарёва Мордовия понна гинэ ӵошатско на. Тегъёс: Спорт Удмуртия Россия  